Iniciades les obres de reparació del carril bici i generació de noves cicle-carrers
05 de abril de 2018

L'Ajuntament de l'Eliana ha iniciat la passada setmana les obres de reparació d'alguns trams del carril bici i la creació de nous cicle-carrers. Concretament, els trams a reparar estan situats en les avingudes de les Corts Valencianes, del Camp de Túria i del Poliesportiu. Les actuacions a executar són diverses segons el tram i consisteixen en la demolició de la llosa existent i el formigonat d'una nova llosa, desbastament i escatat superficial per a l'aplicació de slurry, pintat, reparacions puntuals i senyalització horitzontal.

Quant a la generació de nous ciclo-carrers, es tracta de trams en el carrer Sant Ferran, entre la Gran Avinguda i les Delícies, i en el carrer Castella, des de les Delícies fins a l'inici de Santa Gemma. En aquest cas les accions consisteixen en senyalització vertical i horitzontal, afectant a un total de 360 metres de via.

El pressupost total de les obres és de 30.000 euros i estan finançades en la seua totalitat amb fons propis de l'Ajuntament, pertanyents a les inversions financerament sostenibles de 2017. Es preveu que per a la segona setmana del mes de maig estiga conclosa l'execució.

Amb aquestes actuacions, l'Ajuntament de l'Eliana segueix apostant per models de bicicleta com a mitjà de transport habitual entre la ciutadania. Després de la conclusió de les obres, el municipi comptarà amb més de 5 kilómetres de carrils bici i cicle-carrers.